Friederikes ånd svæver efter 186 år igen over Sophienholm - sn.dk - Det Grønne Område\nUdstillingsleder Barbara Læssøe Stephensen, borgmester Sofia Osmani og formand for kultur- og fritidsudvalget Mette Schmidt Olsen var taknemmelige over donationen, der bevirkede, at Friederike Brun kunne vende tilbage til Sophienholm. Foto: Pernille Borenhoff\nArtiklen: Friederikes ånd svæver efter 186 år igen over Sophienholm\nFriederikes ånd svæver efter 186 år igen over Sophienholm\nFredag i sidste uge vendte Friederike Brun takket være en donation fra Konsul George Jorck og Hustru Emma Jorcks Fond tilbage til Sophienholm\nDet Grønne Område - 18. april 2021 kl. 18:28\nMan tager en årvågen københavnsk museumsdirektør, et dansk online auktionshus i Tyskland, en dedikeret museumsleder i Lyngby-Taarbæk samt en pose med 200.000 kroner. Man holder hjernecellerne vågne og computeren tændt, og et par uger senere, har man et maleri af Friederikke Brun. Malet af selveste C. W. Eckersberg. Guldalderens helt tunge dreng.\nFredag blev hjemkomsten af Friederike Brun fejret for en meget snæver kreds på fem med både champagne, jordbær og kransekage på Sophienholm. For det er lidt at en bedrift at få den driftige salonnière tilbage til de lokaler, hvor forfattere som Baggesen, Oehlenschläger og Johan Ludvig Heibergs mødtes med andre af guldaldertidens store ånder fra ind- og udland.\n"Vi er fantastisk taknemmelige for, at hun er kommet hjem og er med til at fortælle historien om Sophienholm," sagde borgmester Sofia Osmani, der blev suppleret af formanden for Kultur- og Fritidsudvalget Mette Schmidt Olsen:\n"Hun var en handlekraftig kvinde, og det er vigtigt, at vi husker kvinder som hende. Og så er hun med til at genoplive ånden her på Sophienholm."\nEckersberg var blot 25 år, da han i cirka 1810 malede Friederike Brun, som døde i 1835. Hendes mand Constantin døde året efter, og deres sommerresistens ved Bagsværd Sø blev solgt. I godt 150 var det i familien Allers besiddelse, hvorefter Lyngby-Taarbæk kommune overtog ejendommen og skabte kunsthallen Sophienholm.\n"Maleriet har været ude af huset og hos samlere, og det var et rent tilfælde, at vi blev opmærksomme på det. Jeg blev kontaktet af direktøren fra Hirschprungs Samling, der fortalte, at billedet var på auktion hos Lauritz.com i Tyskland," fortæller museumsleder på Sophienholm Barbara Læssøe Stephensen, der blev fuldkommen besat af tanken om at få fingrene i maleriet.\n"Hun er ånden her. Hun var en igangsætter, der formåede at trække tidens største ånder herud og præsentere for dem for hinanden. Hun symboliserer den ånd, vi gerne vil genoplive," siger hun.\nMen hvad gør man så, når maleriet står vurderet til knap 200.000 kroner, og man ikke har så meget som en eneste øre at gøre godt med.\n"Mit hjerte hoppede. Og jeg lå søvnløs den følgende nat. Vi måtte bare have hende tilbage. Jeg har aldrig handlet kunst online før, og jeg havde hellere ingen penge at købe for. Men det ville være en katastrofe, hvis hun gik til en privat samler. Så ville vi jo aldrig mere vide, hvor hun blev af," siger hun.\nBarbara tog kontakt til Konsul George Jorck og Hustru Emma Jorcks Fond, der efter en kort betænkningstid vendte tilbage med besked om, at Sophienholm kunne købe for 200.000 kroner.\n"Det var fantastisk, men ingen kunne jo vide, om det var nok, så spændingen blev ved med at stige de kommende to uger, hvor auktionen var åben," siger hun.\nFlere havde fortalt Barbara Læssøe Stephensen, at hun skulle købe inden for de sidste fem minutter, auktionen løber.\n"Det var meget stressende. Jeg sad hos en ven med to computere tændte, hvis nu den ene skulle gå ned. Men det lykkedes uden den store konkurrence fra andre købere. Men det andet maleri af hendes mand Constantin, der også var på auktion, måtte vi lade gå, da vi kun have penge til det ene. Men de levede adskilt som ægtefolk, og det må de så også gøre nu," siger hun.\nMaleriet er nu i kommunens ejendom og får en plads, hvorfra Friederike kan skue ud over de kommende udstillinger, besøgende og de mange arrangementer, der vil finde sted i årene fremover.\n"Hun passer ind i husets rammer, for vi er ved at lægge en strategi for, hvad der skal foregå. Vi vil gerne have salonerne tilbage og genskabe stedet i hendes ånd," siger Barbara Læssøe Stephensen.\nDen første af slagsen, hvor to kunstnere - en fotograf og en forfatter - mødes, bliver den 18. maj, hvor udstillingsaktuelle Henrik Saxgren og forfatter Josephine Klougard giver deres bud på 'det mediative fællesskab'.\n"Vi arbejder på et koncept, hvor vi kan lave endnu flere liveformater, hvor publikum også spiller en rolle. Det kommer til at ske, når vi åbner rigtigt op igen," siger hun.\nI løbet af sommeren vil der også blive en række arrangementer i parken. Og Det Flydende Teater vender tilbage. I år med en forestilling om forfatteren Thit Jensen.\n"Den spiller fint sammen med, at vi inde i huset samtidig viser en udstiling med en ret glemt malerinde, Anna Klindt Sørensen," siger Barbara Læssøe Stephensen.\nFødt 3. juni 1765 i Sachsen\nDød 25. marts 1835 i København\nForfatter og salonværtinde\nFaren sognepræst ved Sankt Petri Kirke\nGift med Constantin Brun - en af landets rigeste mænd\nFødte fem børn. Kun tre døtre nåede voksen alder\nOfte væk på rejser\nOm vinteren boede familien i det senere Moltkes palæ i Bredgade, sommeren tilbragtes på landstedet Sophienholm\nHer mødtes datidens førende og kommende store kunstnere, forfattere og videnskabsfolk\n1. Se billeder: Benny fik sin buste - se her, hvor du finder den\n2. Med simple midler udførte gerningsmænd stort øltyveri på Virum Torv\n3. Nu kan du gå en historisk handelsrute gennem Kgs. Lyngby\n4. Betalte med falske sedler: Politiet efterlyser to mænd\n5. Frontkæmperne: På Plejecenter Virumgård venter lysere tider forude\n6. Et dyt førte til slag: Uoverensstemmelse i trafikken endte med slag i brystet\n7. Lyngby-Taarbæks borgmester: 'Det er statens ansvar at nedbringe støjen fra de store indfaldsveje'\n18:30 Debat: Hvordan fører vi grøn valgkamp - med valgplakater?\n16:00 Debat: Boliger for sig og idræt for sig\n14:00 Debat: Skuffet over, at der ikke sættes penge af til Lyngby Omfartsvej\n13:00 Debat: Hvornår skal vi starte med at slå græsset?\nEfter renovering: Kunstforening gør klar til publikum\nUnder corona-nedlukningen har Birkerød Gl. Præstegård fået...\nDet var et par stolte forældre, der sammen med prins Christian...\nFarmor dronning Margrethe tog imod med et kærligt, dobbelt...\nHjemsendt syrisk familie får politisk asyl: - Vi er så glade\n18:28 Efter renovering: Kunstforening gør klar til publikum\n12:43 Dagens konfirmand: Far og mor var stolte og rørte\n10:50 Billedserie: Prins Christian modtaget af en storsmilende dronning Margrethe\n04:17 Hjemsendt syrisk familie får politisk asyl: - Vi er så glade\n10:47 Den tidligere cykelrytter Jesper Skibby går ind i politik\n10:38 Hørsholm-virksomhed bliver verdensmester\n10:29 Kongehuset fejrer prins Christian på de sociale medier\n19:24 Nu skal vi bare i gang: Amfi-scene genåbner med finurlig hitmager\n19:19 Netanyahu til Biden: Vi gør alt for ikke at såre de forkerte\n19:19 Stafet får besøg af direktør for Kræftens Bekæmpelse\n18:55 Frankrig når vigtig vaccinemilepæl kort før delvis genåbning\n18:54 Kulturhuset åbner med fernisering\n18:40 Testopgravning er slut: 1300 ton minkmix er gravet op


Bliv medlem af IWGIA - IWGIA - International Work Group for Indigenous Affairs\nBliv medlem af IWGIA\nIWGIA-medlemmer er en stærk og vigtig gruppe af enkeltpersoner, der støtter vores arbejde for oprindelige folks rettigheder. Medlemskab er en støtte til os i det arbejde, vi udfører i samarbejde med oprindelige folks egne organisationer såvel som med ligesindede NGO'er, internationale organisationer og vores omfattende netværk af eksperter og partnere.\nkan du være med til at øge synligheden af oprindelige folks kamp for deres rettigheder og IWGIA’s arbejde ved at deltage i calls to action, underskrive appeller og hjælpe med at sprede budskabet om vigtige sager og begivenheder\nvil du modtage nyheder og information om IWGIA gennem vores medlemsnyhedsbrev\nvil du få digital adgang til vores vigtige årlige publikation ”The Indigenous World” før alle andre, og du kan bede om at få bogen tilsendt\nvil du blive inviteret til virtuelle møder om emner relateret til vores arbejde\nkan du melde dig til vores medlemsforum, hvor du finder dokumenter om vores organisation, der kun er tilgængelige for medlemmer\nkan du deltage i valg til IWGIA’s bestyrelse\ninviteres du til vores medlemsmøde (hvert andet år), hvor vi diskuterer organisatoriske spørgsmål og vigtige temaer for oprindelige folk. På dagsordenen har tidligere år været bl.a. vedvarende energi og oprindelige folks rettigheder, land grabbing, oprindelige folks menneskerettighedsforkæmpere og vores arbejde med SDG’erne. Medlemsmødet har rådgivende status i forhold til bestyrelsen.\nTilbage til supportside


To kampe på tre dage afgør Vendsyssels skæbne i grundspillet | SkagensAvis.dk - lokale nyheder fra Skagen\nEn af VEBs trænere er Allan Kolbro fra Skagen.\nTo kampe på tre dage afgør Vendsyssels skæbne i grundspillet\n4. januar 2016 - kl. 8:41 - af Michael Egelund (WebRedaktør)\nMed bare to runder tilbage i grundspillet jagter Vendsyssel Elite Badminton vigtige point, når holdet i morgen, tirsdag 5. januar får, besøg af Aarhus AB i Badmintonligaen.\nDe to sidste runder afvikles på tirsdag og torsdag. Ud over Aarhus AB mangler VEB at spille ude mod Højbjerg. Og spændingen er meget stor. De otte bedste i Badmintonligaen kvalificerer sig til DM-kvartfinalerne, mens nr. 9 og 10 skal spille kvalifikationsspil mod Ikast og KMB 2010 fra 1. division.\nSeks klubber kæmper om de sidste fire pladser i kvartfinalerne:\n1. Skovshoved 18 point\n2. Værløse 18 point\n3. Skælskør/Slagelse 13 point\n4. Greve 12 point\n5. Højbjerg 9 point\n6. Aarhus AB 9 point\n7. Solrød 7 point\n8. Gentofte 7 point\n9. Odense 6 point\n10. VEB 6 point\nVEB indledte sæsonen med to sejre i Golden Set over Solrød og Odense. Derudover har VEB tabt i Golden Set til Greve og Gentofte, mens det ikke lykkedes at få point mod Skovshoved, Værløse og Skælskør/Slagelse.\n– Det vil sige, at vi har spillet Golden Set mod alle hold, vi har mødt, uden for Top 3. Meget tyder på, at kampene bliver lige så tætte mod de to Aarhus-hold, vurderer VEB’s formand, Jan R. Jensen.\nVEB førte senest med 3-1 i Gentofte, men måtte nøjes med ét point, da Kati Tolmoff tabte i Golden Set. Jan R. Jensen noterer dog med stor tilfredshed, at spillerne viste lovende takter, der gør formanden optimistisk inden de to afgørende kampe.\n– Vi ligger sidst, men har afgørelsen i egne hænder, og jeg tror på, at vi kommer med i kvartfinalerne, siger Jan R. Jensen.\nDe to hold offentliggøres i dag. Aarhus AB havde i sæsonens første seks kampe to stærke kvinder fra Malayasia med. De figurerede dog ikke i holdstillingen, da aarhusianerne inden jul tabte til Greves danske mestre, men VEB forventer, at begge er med i bussen til Frederikshavn.\nEmail en kopi af 'To kampe på tre dage afgør Vendsyssels skæbne i grundspillet' til en bekendt


K: Scaler til retro-konsol - DanskHjemmebioForum.dk\nDato og tid er tirs mar 31, 2020 1:37\nK: Scaler til retro-konsol\nTitel: K: Scaler til retro-konsol\nIndlæg: tirs jan 28, 2020 21:08\nEr her nogen der skulle have en dvdo (vp50 pro, Duo eller Edge (ikke green)) eller lumagen de ikke bruger, som de vil kaste i min retning?\nJeg har hevet nogle gamle konsoller frem som jeg gerne vil sætte til min forstærker. Den har dog hverken component eller composite video, så specielt min NES og min originale PlayStation er svære at få sat til. Jeg har forsøgt mig med en billig, lille boks der omdanner composite til HDMI. Det kan jeg på det kraftigste anbefale at holde sig fra.\nSå ja, nu må jeg anskaffe mig noget lidt bedre, gerne noget der kan lave custom overscan pr indgang, men det er ikke et krav. Krav er dog some minumim component og composite indgang (det gule video stik)\nNogen der har noget spændende?\nJeg har set den på dba, men sælger besvarer ikke mine beskeder


Stensikker 3-0-sejr sikrer overvintring i top-6 – Randers FC\nStensikker 3-0-sejr sikrer overvintring i top-6\n15. dec 2019, 16:37\nSøndag eftermiddag skulle Randers FC forsøge at slutte efterårssæsonen godt, da kronjyderne i årets sidste hjemme på Cepheus Park Randers mødte Esbjerg fB. Og det var et særdeles oplagt randrusiansk mandskab som satte sig på kampen fra første fløjt.\nEn spillelysten Saba Lobjanidze, som blev kåret til kampens spiller af fansene, var en konstant kilde til uro for esbjergenserne. Og det var da også Saba som fik fremtvunget et straffespark efter 9 minutters spil, da Esbjergs Jonas Mortensen måtte tage hånden til hjælp for at stoppe den dribblestærke georgier. Saba eksekverede selv straffesparket på flotteste vis, da han med en fræk panenka-afslutning bragte de lyseblå foran med 1-0. Efter scoringen kom gæsterne fra Esbjerg bedre med i opgøret uden for alvor at blive farlige. De sortklædte esbjergensiske spillere kunne dog ikke forhindre Emil Riis i at udbygge førringen kort før pausefløjtet. En lang bold fremad banen blev forlænget med hovedet af Mikkel Kallesøe, hvorefter Marvin Egho lagde bolden af til Emil Riis, der kanonerede bolden op i det korte hjørne. 2-0 scoringen lunede gevaldigt før pausen, mens det samtidigt også var en god måde for Riis at fejre sin U21-landsholdsudtagelse på.\nKort inde i 2. halvleg fandt Erik Marxen med et perfekt ekesekveret frispark Marvin Egho i feltet. Østrigeren overplacerede desværre afslutningen, som ellers var en god mulighed for at komme yderligere foran. Randers FC var anderledes skarpe på holdets næste chance, da André Rømer blev spillet i dybden. Få meter fra baglinjen snød Rømer den tidligere Randers FC-spiller Joni Kauko, da han med en sparkefinte gik forbi finnen, hvorefter han serverede bolden på et sølvfad for en fremstormende Björn Kopplin, der usvigeligt sikkert bragte Randers FC foran med 3-0.\nMed fem minutter tilbage af kampen var gæsterne fra Esbjerg lige ved at komme på tavlen, da Mathias Kristensen ramte overliggeren. Reduceringen udeblev dog og Randers FC kørte herefter sejren hjem og vandt for anden hjemmekamp i træk med cifrene 3-0. Dermed kan Randers FC gå på vinterpause velvidende, at kronjyderne er sikret en plads i top-6 vinteren over.\nTak for opbakningen i 2019. Vi glæder os allerede til forårssæsonen i 2020, hvor vi starter ud med at møde AGF i februar måned.\nPatrik Carlgren – Björn Kopplin, Erik Marxen, Simon Piesinger, Kevin Conboy – Mikkel Kallesøe, André Rømer (66. Johnny Thomsen), Vito Hammershøy-Mistrati, Saba Lobjanidze (82. Alhaji Kamara) – Emil Riis (71. Mathias Nielsen), Marvin Egho\nGule kort: Erik Marxen, Jesper Lauridsen, Jonas Mortensen,\nKampens spiller: Saba Lobjanidze (valgt af fansene via Randers FC-app’en)\nKampsponsor: Scanditek IT Solutions\nRanders FC – Esbjerg fB 3-0\n1-0 (9. Saba Lobjanidze)\n2-0 (43. Emil Riis)\n3-0 (54. Björn Kopplin)\nNye samarbejder skaber nye muligheder januar 24, 2020


Vinen i Abruzzo - www.collecorvino.dk\nI Abruzzo dyrkes der flere forskellige druesorter, men to lokale sorter dominerer: Rødvinsdruen Montepulciano d’Abruzzo og hvidvinsdruenTrebbiano d'Abruzzo\nNavnet Montepulciano kan forvirre, for der findes også en Vino Nobile di Montepulciano – den "noble" vin fra byen Montepulciano i Toscana. I Abruzzo er det altså navnet på en druesort, men det er meget sandsynligt, at navnet stammer fra byen i Toscana.\nI Abruzzo ser man både vinmarker med vinstokkene, der vokser i baldakin, og marker, hvor de står på almindelige rækker uden "tag" over. Førstnævnte metode var populær i 1950’erne, hvor man tænkte mere på kvantitet end kvalitet, og hvor det derfor gjaldt om at lade vinrankerne brede sig så meget som muligt. Man var druedyrkere og ikke vinbønder.\nMen nu har en ny generation af innovative ildsjæle igangsat en seriøs produktion, der lover godt for fremtiden. At EU samtidig yder et tilskud på 7500 euro (cirka 56.000 dkr.) pr. hektar vinmarker, der omdannes til almindelige rækker, er noget, som især de unge vinproducenter benytter sig af.\nMikroklimaet på Abruzzo's solbeskinnede bjergsider er et kapitel for sig. Det varierer fra snedækket alpint til varmt kystklima, så det er reelt muligt at finde en zone til en hvilken som helst vinproduktion, som hjertet måtte begære.\nAbruzzo har Italiens 5. største vinproduktion. I regionens fire provinser, Pescara, Chieti, l’Aquila og Teramo, findes der i alt 22.000 vinproducenter, der til sammen producerer 3,8 millioner hektoliter vin om året. Det svarer til godt og vel 500 millioner flasker. Hovedparten af vinen drikkes af italienerne i Italien – kun 30% går til eksport primært til Tyskland, England og Canada. Men også i Danmark har vi fået øjnene op for regionens vine.\nVinproduktion i Abruzzo har fantastiske muligheder, og de udnyttes bl.a. til at placere sig som den mest produktive vinregion i Midt-Italien. Modsat de andre regioner, der nærmest kæmpede om at registrere DOC-vine, har der i mange år kun været to denominationer, Montepulciano d'Abruzzo og Trebbiano d'Abruzzo, som nærmest dækkede alle egnede områder i regionen. Imidlertid søgte producenterne oppe i den nordlige provins, Teramo, i 1990‘erne at få anerkendt deres Colline Termane som en Montepulciano d'Abruzzo sub-zone. Dette blev kort efter fulgt op med en DOC-registrering i den lille zone Controguerra, og i dette nordlige hjørne af regionen fornemmer man en mere innovativ tilgang til vinproduktionen. Nu har Montepulciano d'Abruzzo Colline Teramane DOCG-status i eget regi.\nNår der står DOC på etiketten, er der derfor tale om en vin fra et nøje afgrænset område og med helt specifikke krav til druesorter, sammensætning af disse, høstudbytte pr. ha, minimumkrav til alkoholstyrke samt en del tekniske krav til bl.a. syreindhold, tørstof m.m. Efter vinifikationen bedømmes og godkendes vinene af en lokal smagekomite. Det er dog ikke komiteens opgave at bedømme kvaliteten men snarere tilsikre, at vinen typemæssigt indeholder de nuancer som man ønsker, skal kendetegne zonens vine.\nForslag til ændringer i druesammensætning eller andet forelægges en sammenslutning af producenter (consorzio) for hver zone i regionen. Consorzio samler ideer og forslag og sender dem til den nationale DOC-komite i Rom.\nTrods ekstrem stordrift har nogle store kooperativer formået at hæve sig betragteligt over gennemsnittet, f.eks. Casal Thaulero og Cantina Tollo. En af de mindre, og meget seriøse, er Edoardo Valentini med sin anerkendte røde Montepulciano d'Abruzzo og gyldne, hvide Trebbiano d'Abruzzo. Desværre døde Valentini i 2006, men sønnen Francesco kører nu vinhuset videre.\nTæt på Collecorvino finder man Talamonti - Azienda Vinicola på adressenContrada Palazzo, 1, 65014 Loreto Aprutino PE, Italien. Talamonti – Azienda Vinicola har en ægte passion for vin med farve, smag og duft – Talamonti producerer Montepulciano d'Abruzzo, Trebbiano d'Abruzzo og Pecorino.\nSe også italienskvinguide.dk


Status på maj ’17 | Mørk Status på maj ’17 – Mørk\nProduktet er modtaget som gave, men meninger og holdninger er som altid mine egne Jeg har tid\nStatus på maj ’17\n1. Maj måned har været en stille måned på bloggen.. Meget stille. 6 indlæg er det blevet til og jeg tvivler allerede nu på at jeg kan fylde 10 status punkter ud fra maj, men vi prøver..\n2. Min mor har været en tur på Færøerne for at undervise på en strikkefestival og så sød som hun er, havde hun selvfølgelig taget en af mine yndlings snacks med hjem, nemlig Wagon Wheels. Eller cowboy kiks, som vi kalder dem i min familie. Jeg postede i den forbindelse et billede på instagram med min begejstring og straks var der en sød sjæl der kunne informere mig om at de vidst nok kan købe i Meny. Jeg var helt oppe at kører, lige indtil det gik op for mig hvor langt væk den nærmeste Meny ligger..\n3. Jeg har mødt den sødeste lille hund. 2/3 cairn terrier og 1/3 jack russell. Jeg har ikke været så forelsket siden jeg mødte min kæreste..\n4. Jeg har desuden fået set lidt af Danmark den sidste måneds tid. Vi har både været i Sønderborg og Middelfart og Jelling. Og 2 ture til Flensborg er det også blevet til (Kæmpe upcoming haul, I warn you!).\n5. I sidste weekend var jeg et smut i Korsør for at besøge Jenni. Og vejret var virkelig godt. Så godt at jeg ikke har kunne sove på min venstre side hele ugen, da min skulder er fuldstændig brændt af.\n6. Apropos Korsør, så er overstående billede fra samme weekend. Prøv lige at se en flot solnedgang over storebælt? Det er svært ikke at elske Danmark, nogle gange.\n7. Mine Ray-ban wayfarer er sporløst forsvundet. Det er mine yndlings solbriller og jeg er en lille smule knust indeni over situationen. Det har sat mig i et ret stort dilemma. Skal jeg købe et nyt par magen til? Eller skal jeg satse på at de dukker op? Jeg kan ikke undvære dem.\n8. Jeg lagde i slutningen af april min første ordre nogensinde hos Colourpop. Anledningen var selvfølgelig at der var fri fragt på alle internationale ordre, hvilket betød at jeg kunne gå amok, men stadig slippe for told ved at lave en hel masse små ordre. Men så landede den første importopkrævning i min postkasse. Og den 2 og den 3 og den 4 og den 5 og den 6 og den 7.. Nu har jeg brugt hele maj måned på at få dem frigivet og det er indtil videre lykkedes med 3.. Så nu venter vi bare på de sidste 4.\n9. Jeg har ikke købt en eneste lille bitte plante de sidste 2 måneder. Det er uden tvivl min personlige rekord.\n10. Asos kørte med 20% på hele sortimentet tidligere på ugen og jeg gik glip af det. Græder stadig lidt over det. Der er så mange fine ting lige for tiden og så går jeg glip af sådan et tilbud fordi jeg tager fejl af dagene. Rookie mistake.\nProduktet er modtaget som gave, men meninger og holdninger er som altid mine egne Jeg har tidligere erklæret min kærlighed til HH simonsens wet brush, som …


Westfalia anhængertræk aftageligt - BMW X5 fremstillingsår 08.18- | RAMEDER\nWestfalia Anhængertræk aftageligt Kugleforbindelse neden fra - BMW X5\nUforbindende pris 3.900,00 kr. 3.175,00 kr.\nUdviklingen og fremstillingen af det specifikke anhængertræk til din BMW X5 er overtaget af topproducenten Westfalia. Det lodret monterede anhængertræk A40V's positive egenskaber er Westfalias kvalitet 1A, det patenterede låsesystem og den tilsyneladende usynlige montering på din BMW X5. Desuden er det automatiske system A40V som lodret monteret anhængertræk et af Westfalias mest populære systemer.\nDette anhængertræk er beskyttet mod tyveri vha. et indbygget lås. Kendetegnet for dette anhængertræk er, at det kan klare et kugletryk på 140 kg og en anhængerlast på op til 3500 kg. Den maksimale D-værdi ligger ifølge Westfalia på 16.3 kN.\nI vores kategori "Cykelholdere" finder du også passende transportløsninger til anhængertrækket på din BMW X5.


MCU-producent: Verden er klar til en homoseksuel Marvel-helt | Filmz\nVerden er klar til en åbent homoseksuel MCU-helt, mener Marvel-producent.\nVictoria Alonso har medvirket til at skabe samtlige MCU-film til dato. Hun har været med at skabe “Black Panther” – den første solofilm om en sort MCU-helt – og aktuelt “Captain Marvel”, der giver plads til en kvindelig hovedrolle fra Marvel Studios.\nNæste skridt kan meget vel blive en åbent homoseksuel MCU-helt:\n”Verden er klar, verden er klar… Vores publikum er globalt, det er mangfoldigt, det er inkluderende…Hvis vi ikke øger graden af diversitet og inklusion, så får vi ikke fortsat succes,” siger Alonso til Variety.\nSandsynligvis er der allerede én LGBT-karakter i Marvel Cinematic Universe – læs om det her.\n9. mar 2019 12:14 Morten Vejlgaard Just\nJa. Bare lad være med at fremhæve det som noget vældigt specielt\n#1 vil du mene det er specielt første gang der er et menneske på mars ?\nkom nu bare over det altså, det tager intet fra dig at nogen føler det er specielt, og dem der gør, sætter pris på at det bliver gjort specielt, hvad helt præcist tager det fra dig ?\nDet er forskelsbehandling at nævne køn, farve eller religiøse tendenser. Medmindre man altid nævner køn, farve eller religiøse tendenser.\n1 mand på Mars er givet noget andet. Voks nu op ikke.....\n#3 hvis forskels behandling skal helt ned i de peditesser, så er stort set ALT forskelsbehsndling.\nDer er massee af forskels behandlng allerede, du gør modtand fordi den rammer dig og ikke andre nu.\nMen vi har jo altid boet på en planet, er det ikke forskelsbehandling at fremhæve at der er en på en anden planet ? Pointen er, det er nyt, derfor er det naturligt at nævne det, pointen er det ville have enorm betydning for en del af befolkningen, og ikke burde have betydning for andre.\nSå måske vi skulle vokse lidt op sammen, for det der er virkelig en, jeg er 4 år og vil ikke dele mit legetøj, argument :)\n#5 spedisci 2 år siden\nFint med mig, bare lad være med at give en Oscar-nominering, alene af den årsag. Og lad være med at ændre eksisterende karakterer. I så fald vil jeg falde ind i kategorien "pænt ligeglad" og fortsætte med livet som om intet var hændt.\nFint nok, hvis det er en interessant karakter, ellers ikke. I Deadpool 2 blev det bare presset ind og ellers ikke brugt til noget.\nHvis der kommer Kvinde / Kvinde sex i den film, så syntes jeg det er en dejlig ide\nSkal du nok ikke regne med. De kan godt lide at føle sig speciele bare ved at "vide" at hovedpersonen er homoseksuel. Det rager mig en hostblomst men hvis de synes det er så dejligt så lade dem da have den mikroskopiske sejr :P\n”Verden er klar, verden er klar… Vores publikum er globalt, det er mangfoldigt, det er inkluderende…Hvis vi ikke øger graden af diversitet og inklusion, så får vi ikke fortsat succes"\nJeg vil faktisk kalde en kommentar som denne direkte ubegavet.\nMisforstå mig ikke. Jeg er 100% for at give folk lige muligheder og ingen skal dømmes på hvem de deler seng med, men man lever lidt i en boble i Vesten, hvis man tror at øge graden af diversitet og inklusion i film blot automatisk er nøglen til succes på et globalt marked.\nFordi vi i Vesten er nået langt på disse områder, så har vi Kina, Rusland, store dele af øst Europa, visse lande i Syd Amerika, Arabien, mange lande i Afrika, Indien, mv. der er langt bagud og forceret inklusion og diversitet i populær film skaber som jeg ser det ikke accept på den lange bane i disse lande.\nJeg mener derimod det i stedet skaber en stigende apati i længden for disse grupper globalt og så kan progressive grupper her i Vesten springe jublende rundt fordi vi er så inklusive, mens >80% af verdens homoseksuelle og andre minoriteter kan se frem til endnu mere undertrykkelse, bankebander, forfølgelse, osv.\nSå igen ubegavet og igennemtænkt kommentar af en jeg mener burde vide bedre.\nHvis man ønsker at gøre noget for homoseksuelle og andre minoritetsgrupper i disse lande, så mener jeg det skal gribes helt anderledes an. Gør det gennem film og historier der fremstiller disse grupper som mennesker og udstil så de hjerteskærende tragedier og uhyrligheder de udsættes for pga. fordomme, osv. Det flytter grænser da det appellere til menneskets medmenneskelighed og væmmelse.\nDet gør det ikke i en superhelt film der har en hel andet præmis og derfor kommer det som jeg ser det blot til at fremstå overfladisk og belærende og "jeg er et bedre menneske end dig". Det virker måske i Vesten, men i ovennævnte lande.... ja gæt selv. De har det allerede svært nok med os og her bevæger vi os ind på et område, hvor en belærende progressiv tankegang som jeg ser det nok ikke lige er løsning der flytter grænser i andre steder end i Vesten og her kan det endda diskuteres om det faktisk gør.\nDe har vist efterhånden haft rimelig mange homoseksuelle og biseksuelle i arrowverse efterhånden. Ved ikke om Constantine altid har været biseksuel, men det er han i hvert fald nu.\nJeg er bedøvende hvad angår karakterernes seksualitet i superheltefilm, det har aldrig og burde aldrig være(t) et fokus for den slags film.\nMen med Marvel Studios og Disneys tendens til at please Kina i fortiden, pga de enorme beløb deres film tjener derovre, kommer de da til at skyde sig selv i foden ved at kraftigt fokusere på karakterens seksualitet når de introducerer en homoseksuel karakter. Så tvivler på, at det vil være tilfældet.\nTraileren til HBO-filmen om Muhammad Ali 9 Mar 2019


TDC har sat sig på ADSL til private | Berlingske Business\nTDC har sat sig på ADSL til private\nSøndag d. 03. marts 2002, kl. 22.45 - Opdateret 20. maj 2012\nTDC sidder efterhånden alene på bredbåndsmarkedet til private. Konkurrenterne lider eller bakker ud af ADSL-markedet. Telestyrelsen melder pas, mens TDC buldrer frem. Konkurrenterne klamrer sig til erhvervskunderne.\nTDC er dygtige, effektive og satser tungt på ADSL, mens de andre lurepasser. Det mener koncernchef Henning Dyremose hos TDC, og han har intet til overs for den vedvarende kritik fra konkurrenterne over de forhold, som ADSL-markedet tilbyder de firmaer, der vil slås med TDC.\nSer man det over de seneste to år, så er TDC gået fra at være en af de sidste spillere på bredbåndsmarkedet, der kom i gang, til nu at sidde tungt på det hele. Seneste tal fra Telestyrelsen siger kun en del af sandheden. De viser, at TDC har skovlet ADSL-kunder ind og er sprunget fra 58 procent til 73 procent af det samlede marked på bare seks måneder.\nMen bag de tal ligger også den kendsgerning, at TDC får stadigt færre at slås imod. Orange har for længst erkendt nederlaget og lukket ned for nye ADSL-kunder, Tele2 vil slet ikke i gang, da man ikke ser en forretning i ADSL, og, som Berlingske Tidende skrev i går, så taber konkurrenten Tiscali penge på at slås med TDC om ADSL. 2.880 kroner taber Tiscali over to år på den mindste ADSL-forbindelse på 256/128 kbit. Og her er hovedudgiften penge til TDC for adgang til telenettet. Det gør ondt, for ifølge tal fra Telestyrelsen er det netop langt overvejende de helt små, billige ADSL-forbindelser, som danskerne køber.\nDet skal sammenholdes med, at TDC hævder, de netto tjener penge på den type forbindelser. Cybercity siger, de kan »genkende Tiscalis negative indtægtsniveau«. Derfor har de to lagt satsningen på privatkunderne lidt på køl, de eksisterende privatkunder skal plejes, men begge vil ikke være voldsomt aktive for at få nye i hus.\nTil gengæld satser begge på erhvervskunderne, som de regner med vil give penge på længere sigt. Cybercitys adm. direktør Henrik Clausen siger det ligeud: »Hvis vi ikke tror på, vi kan gøre det bedre på erhvervsmarkedet end TDC, har vi slet ingen berettigelse på det danske marked.«\nMen Cybercitys varehylde er smal. Firmaet sælger kun ADSL-løsninger til erhvervslivet, mens TDC er en »full-scale« teleoperatør, som det hedder i branchen, og Henrik Clausen kan så bare håbe på, at TDC ikke ruller kampvognene ind på hans gebet med samlede tilbud på ADSL, mobil og fastnet i komplette erhvervsløsninger.\nSpørger man Telestyrelsen, så får man et helt andet billede af situationen. Telestyrelsen skrev i en pressemeddelelse tirsdag, at »det er værd at bemærke, at der i Danmark er konkurrence på ADSL-markedet med flere udbydere. Det nyder de danske forbrugere godt af«. Men ikke konkurrenterne.\nOg Telestyrelsen skriver dette velvidende, at samme styrelse har igangsat to undersøgelser af netop TDCs ageren på ADSL-markedet efter massiv kritik fra Tiscali og Cybercity. Undersøgelserne skal klarlægge, om TDC misbruger sin dominerende stilling på bredbåndsmarkedet i kraft af, at TDC ejer kabelnettet.\nUndersøgelserne er tidligst færdig efter påske, siger Telestyrelsen. På det tidspunkt har TDC måske rundet 80 procent af det danske ADSL-marked. Det åbne spørgsmål er nu, hvor længe de to pressede konkurrenter gider blive ved. Specielt hvis TDC bliver »frikendt.«


Maskerede mænd anholder aktivistiske kvinder i Hviderusland: »Det er Pinochet i Europa« | Information\nHviderussiske, kvindelige aktivister modsstte sig politiets forsøg på at tilbageholde dem, da de samledes for at vise deres støtte til oppositionsleder Maria Kolesnikova, som blev forsøgt deporteret den 8. september.\nUafhængighedsalléen er bred som en hviderussisk bokser, har seks spor og er flankeret af betonblokke. Alléen løber fra Uafhængighedspladsen i Minsks centrum og hele vejen ud i forstædernes industri. Asfalten har været arena for massedemonstrationerne mod den hviderussiske præsident, Aleksandr Lukasjenko, »Europas sidste diktator«, som han bliver kaldt i folkemunde.\nMen søndag den 6. september var det ikke et demonstrationstog, som bragede gennem gaden. Det var tre maskerede mænd. De forsvandt ind i en betonblok nær hospitalet og gik op til en lejlighed, hvor de begyndte at slå døren itu.\nInde i lejligheden befandt Irina Sukhy sig. Hun er en erfaren aktivist født i 1963, og den søndag var hun endnu ikke ude på gaden; hun stod i sin pyjamas, da hun indså, at døren ville blive brudt op om få sekunder. Maskemændene viste intet ansigt, ingen papirer og bortførte Irina Sukhy. Familien ledte efter hende på flere politistationer, dog uden held.\nSenere vendte de maskerede mænd tilbage til lejligheden for at ransage den, og med sig tog de en router og nogle computere. Igen viste de ingen papirer, og familien fik heller papir på, hvad der var beslaglagt.\nNyheden nåede til Moskva, hvor Irina Sukhys bror, Ivan, bor. Han tog straks til Minsk for at finde sin søster, som befandt sig på en politistation i Savetski-distriktet, hvor hun sad varetægtsfængslet for at have demonstreret mod Lukasjenko. Hviderussiske domstole er »kafkaske«, mener Ivan Sukhy, som derfor ville vidne i den forestående retssag i et forsøg på at få sin søster løsladt. At demonstrere mod regimet er i Hviderusland en ulovlig handling, som kan straffes med fængsel i op til 15 dage.\nUroen i Hviderusland har nået en ny fase. Det hviderussiske regime har slået hårdere ned på demonstrationerne og har angiveligt sendt ukendte, maskerede mænd på gaderne for at bortføre oppositionspolitikere og aktivister.\nEn af de bortførte var den fremtrædende oppositionsleder Maria Kolesnikova, som mandag morgen blev hevet ind i en mørk minibus ved højlys dag tæt på det nationale kunstmuseum i Minsk. Tidligt tirsdag blev hun set ved grænsen til Ukraine, hvor hun efter sigende rev sit pas i stykker og sprang ud af minibussen for at undgå en tvungen udvisning. Også den nobelprisvindende forfatter Svetlana Aleksijevitj er i fare. På Facebook skrev hun:\n»Nu er der igen en ukendt, der ringer på dørklokken ...«\nDerefter mødte tilhængere og et væld af diplomater op foran hendes hjem for at beskytte hende mod de maskerede mænd.\nAnslagene mod Kolesnikova og Aleksijevitj er blevet dækket i alle internationale medier, mens anholdelsen af mindre prominente folk som Irina Sukhy selvsagt har tiltrukket sig mindre opmærksomhed.\nHendes historie er dog også interessant at se på, da den giver et indblik i det hviderussiske aktivistmiljø, hvor Irina Sukhy har været en fremtrædende figur i årtier – uden nogensinde at blive anholdt. Historien om hende viser også, hvordan landets sikkerhedsapparat nu er begyndt at gå efter kvinder.\nEfter valget den 9. august erklærede den siddende præsident, Aleksandr Lukasjenko, sig som vinder med godt 80 procent af stemmerne. Han har nu siddet på magten siden 1994.\nMen oppositionen dokumenterede efterfølgende omfattende valgfusk, og det fik tusindvis af hviderussere til at demonstrere mod den siddende præsident.\nFlere tusinde er blevet anholdt, og to er bekræftet omkommet efter sammenstød mellem demonstranter, politi og sikkerhedsstyrker.\nVodka mod virus\nI løbet af de seneste par år er utilfredsheden med Lukasjenko vokset. De statsejede fabrikker og industrien har været drevet med underskud i en årrække, arbejderne har ustabile job, levestandarden er støt faldende, og økonomien hænger ikke sammen, og tilmed mente Lukasjenko, at coronavirussen kunne »dræbes« ved at vaske hænder i – og drikke rigeligt med – vodka.\nAt Lukasjenko også blev mistænkt for valgfusk, da han fik 80 procent af stemmerne til præsidentvalget den 9. august 2020, blev dråben for præsidentkandidat Svetlana Tikhanovskaja og hviderusserne, som fandt de hvid-rød-hvide uafhængighedsflag frem og gik på gaden for at råbe slagordet »gå af«.\nSom modsvar har Lukasjenko lovet at bringe ro i Hviderusland med »de allerhårdeste midler«.\nEgentlig var Lukasjenkos politiske modstandere oprindeligt mænd. Men mandlige oppositionspolitikere såsom Sergej Tikhanovskij blev fængslet, og dér måtte de hviderussiske kvinder træde til.\n»I det gamle Hviderusland var det altid mænd i spidsen, og dengang var brutaliteten stor. Det ønskede man ikke skulle overgå kvinder. Men bag ved mændene har der været unge kvinder, som er kommet på banen,« siger direktør i Det Udenrigspolitiske Selskab, Charlotte Flindt Petersen, som er cand.mag. i østeuropastudier og samfundsfag med speciale i minoritetsstudier.\n»Budskabet var kærligt, og det blev en modsætning til det mandlige og rå, som Lukasjenko står for. Kvindernes er hvidt og rødt, og det er blomstret.«\nFaktisk er »revolutionen i Hviderusland« båret af kvinder, mener den nu fængslede Irina Sukhys bror, Ivan Sukhy.\nIrina Sukhy har altid demonstreret mod regimet. Hun fik det rebelske ind med modermælken og voksede op i Minsk og et Hviderusland, som fortsat var brændemærket af Anden Verdenskrig. Landet var bombarderet, økonomien ruineret, og gaderne besat af russere. I 1970’erne forsvandt hviderussisk fuldstændig som undervisningssprog i det østeuropæiske land.\nHun blev en kendt figur i Minsks kulturundergrund i 1970’erne og 80’erne og var interesseret i kunsten. Godt nok læste hun arkitektur på universitetet, men da den politiske og kulturelle bevægelse Next Stop Sovjet blomstrede, hjalp hun broren Ivan med at protestere mod atomprøvesprængninger.\nTjernobylulykken i 1986 ramte Hviderusland hårdt og satte sig i Irinas bevidsthed. Så da Lukasjenko blev præsident i 1994 og ville beholde landet i en sovjetisk tidslomme ved blandt andet at bygge atomkraftværker, engagerede Irina Sukhy sig i kampen for økologi og modstanden mod atomkraft.\n»Da Lukasjenko kom til magten, blev hun politisk aktivist,« fortæller Ivan Sukhy.\nSøndag den 6. september blev den regeringskritiske aktivist Irina Sukhy (til venstre) bortført at maskerede mænd fra sin lejlighed i Minsk. Senere vendte de maskerede mænd tilbage og ransagede lejligheden uden at give familien papirer på, hvad de beslaglagde. Irina Sukhys bror, Ivan Sukhy (i midten), tog fra Moskva til Hviderusland for at finde sin søster, som sad varetægtsfængslet for at have demonstreret mod Lukasjenko. Hun blev senere idømt fem dages fængsel.\nFør Irina Sukhys anholdelse demonstrerede hun ofte til kvindemarcherne i Minsks gader med et skilt, som forestiller Lukasjenko i en nazistisk uniform med knippel, og en kvinde med et uafhængighedsflag bundet om hovedet som et tørklæde, som skærmer et barn fra Lukasjenko.\nFor nylig demonstrerede hun også foran det hviderussiske uddannelsesministerium i Minsk, hvor hun læste op af Immanuel Kants værk Hvad er oplysning fra 1784.\n»Oplysning er menneskets udtræden af dets selvforskyldte umyndighed. Umyndighed er en manglende evne til at bruge sin forstand uden andres ledelse. Denne uduelighed er selvforskyldt, hvis årsagen er en mangel, ikke ved forstanden, men ved ubeslutsomhed og mod til at bruge forstanden på egen hånd; derfor er oplysningens valgsprog: Hav mod til at bruge din forstand,« råbte Irina Sukhy.\n»Den offentlige brug af ens eget sind skal altid være gratis, og kun det kan give folk oplysning.«\nAktivisten med det krusede hår og perlehalskæden råbte teksten ud til de fremmødte hviderussere og bladsmørere. Ordene indrammer den filosofi, som har drevet Irina Sukhy i mere end 40 år nu.\nIfølge Charlotte Flindt Petersen har Irina Sukhys mål med aktivismen været at skabe »aktive og myndige borgere«. Hun mødte hende i 2015 til en konference, hvor Irina Sukhy skulle tale om miljøorganisationernes arbejde og vilkår i Hviderusland.\nEngang var det atypisk for kvinder at være aktivistiske som Irina Sukhy.\n»Irina, hun var undtagelsen. Men nu er kvinder blevet mere aktivistiske og politiske,« fortæller direktøren, som mener, at det bliver spændende at se, hvilke konsekvenser det får for kvinders politiske deltagelse i Hviderusland post Lukasjenko.\nAt hviderussiske kvinder nu deltager mere aktivt, kan også ses på antallet af kvindemarcher mod vold i Minsk for øjeblikket. Men ifølge både Irina Sukhys bror og direktøren for Det Udenrigspolitiske Selskab er anholdelserne af hviderussiske kvinder et udtryk for, at Lukasjenko bliver nødt til at få styr på protesterne for ikke at svække sin forhandlingsposition over for Putin.\n»Kvinder skal helst ikke anholdes på gaden, men de bliver pågrebet i deres hjem af maskerede mænd, præcis som det skete med min søster,« siger Ivan Sukhy.\nDet er direktøren for Det Udenrigspolitiske Selskab enig i.\n»Nu går han mere magtfuldt til værks. Det er Pinochet i Europa, en militærstat og en politistat.«\nIrina Sukhy blev tirsdag den 8. september idømt fem dages fængsel for at have deltaget i en demonstration. Hun blev ifølge broren løsladt fredag.\n12. september, 2020 - 09:53\nBladsmørere? Jeg ved godt, hvad det betyder, men hvorfor bruge ordet her?\n13. september, 2020 - 09:40\nMåske den store Putin har lånt nogle af sine "grønne" mænd ud til Lukasjenko. Det ville være et smart trick, for de vil ikke være påvirkelige overfor situationen som en ægte hvidrusser.\n13. september, 2020 - 16:13\nJeg håber de fælder Lukasjenko. Alt for længe har hviderusserne lidt under han tyrrani. Der er brug for nyt lederskab i Hviderusland. Forhåbentlig får de folkestyre. Det må være i enhver europæers interesse at støtte op om hviderussernes ret til at vælge deres egen regering, ved frie valg og uden russisk indblanding.\nNiels Jakobs og Peter Hansen anbefalede denne kommentar\n13. september, 2020 - 16:24\nDer findes maskeret politi overalt i Europa (også i civil). Og derudover skelner politiet normalt ikke mellem mænd og kvinder der demonstrerer. Hvoraf kommer, at overskriften sagtens kunne passe på andre opgør i selve EU. En upræcis eller doven overskrift.\n13. september, 2020 - 23:42\n- Og jeg håber overskriften er for stærk.\nGode stærke kvinder som nu også tør protestere, skal vi nok se vinde i det lange træk.


Kevin Magnussen anker tabt sag mod tidligere manager - TV 2\n13. sep. 2018, 11:55 Opd. 13. sep. 2018, 12:20\nKevin Magnussen har anket den sag, han tabte i sidste måned. Foto: Mads Claus Rasmussen / Ritzau Scanpix\nEn ny bitter retssag mellem den danske racerstjerne Kevin Magnussen og hans tidligere manager er på vej.\nOpdateret: Advokat Kristian Paaschburg bekræfter, at Kevin Magnussen har anket sagen.\nDen 23. august tabte Kevin Magnussen retssagen mod sin tidligere manager Dorte Riis Madsen og sin tidligere advokat Kristian Paaschburg i byretten.\nDet bliver dog ikke et punktum for striden mellem parterne. Kevin Magnussen har for en uge siden således anket sagen.\nKevin Magnussen taber retssag mod tidligere manager\n- Det er en verserende sag, og derfor han jeg ingen kommentar. Ellers bliver det bare noget frem og tilbage, siger Kristian Paaschburg, der bekræfter, at det er Kevin Magnussen, der har anket sagen.\nHvis parterne ikke kan finde et forlig, vil der formentlig gå et år, før sagen skal for landsretten.\nTV 2 SPORT har været i kontakt med Dorte Riis Madsen, der ikke ønskede at kommentere på sagen. Det har endnu ikke været muligt at få en kommentar fra advokaterne til henholdsvis Kevin Magnussen og Dorte Riis Madsen.\nStrid mellem Magnussen og daværende manager\nIfølge Byrettens dom skulle Kevin Magnussen betale 20 procent af sin løn i perioden 1. september 2015 til 30. juni 2021 til Dorte Riis Madsen. Desuden skulle racerkøreren betale sagens omkostninger på 375.000 kroner.\n- Det gik, som jeg forventede, og retfærdigheden er sket fyldest, sagde Dorte Riis Madsen dengang til TV 2 SPORT uden at ville uddybe.\nDesuden skulle Kevin Magnussen ifølge dommen også anerkende, at Dorte Riis Madsen ejer 20 procent af A-anparterne i det selskab, som Kevin Magnussen og Bestseller-ejeren Anders Holch Povlsen lavede i forbindelse med et sponsorat.\nDertil kom, at Magnussen skulle betale 150.000 kroner i sagens omkostninger til Kristian Paaschburg.\nDorte Riis Madsen stævnede Kevin Magnussen i foråret 2017, efter hun var blevet fyret af Magnussen i 2015. De to havde en kontrakt, der var blevet indgået i 2010, da Kevin Magnussen netop var blevet 18 år. I kontrakten stod der, at hun som manager skulle have 20 procent af Magnussens bruttoindtægter, og det krav gjorde hun gældende i stævningen - en stævning, som hun vandt.\nI Byretten blev Magnussens tidligere advokat Kristian Paaschburg frifundet. Han var blevet sagsøgt, da Kevin Magnussen mente, at Paaschburg havde haft en interessekonflikt, fordi Paaschburg kendte Dorte Riis Madsen, da Magnussen indgik en kontrakt med Dorte Riis Madsen.\nSagen om Kevin Magnussens millioner afgøres i august


JESUSLIVET - I DIN KONGES KRAFT\nI din Konges kraft\nNoget af det, Gud er i færd med at gøre i dag, er at forberede menigheden til en ny erfaring af hans kraft en kraft, som vi aldrig tidligere har været i berøring med. Enhver gennemgribende folkevækkelse har været kendetegnet af en åndskraft, der står i forhold til de behov, der findes i samfundet. Ser vi på behovene i vort eget land, forstår vi, at Gud kommer til at udruste sin menighed med et stærkt og overbevisende mål af kraft. Så længe menighedens kraftikke står i forhold til nationens behov, vil afkristningen fortsætte, og nationen vil blive endnu mere åndeligt forarmet. Hvis behovene var store på de første kristnes tid, så er de ikke mindre i dag, i efter kristenhedens tid.\nBehovet for at bede Elisas' bøn, om en dobbelt del af sin lærefaders kraft, er relevant. Vi erkender, at hvis vi skal gøre de samme gerninger som den første kristne generation, behøver vi en dobbelt del af deres kraft for at kunne udføre det samme. Hvis vort mål ikke er højere end at blive velsignet af Herren, beder vi ikke Elisas' bøn, men hvis vi har et ønske om at tjene Gud i Andens fulde kraft, og gøre de samme gerninger, som vor mester gjorde, da gør vi Elisas' bøn til vor bøn.\nGud kommer ikke til at svigte Danmark. For tiden sker der et regimeskifte i den åndelige verden over vort land. Mørkets magter fortrænges og må vige pladsen for Helligånden, Guds hellige engle og den ånds fyldte menigheds indflydelse. Samtidig med dette regimeskifte kommer Gud til at udgyde sin Ånd i et mål, der står i nøjagtig forhold til landets behov. Jeg forudser, at det bliver stærkeste og mest afgørende ånds - udgydelse i vor tids historie. Under denne ånds, udgydelse vil det profetiske ord gå i opfyldelse, og den svageste af Guds børn skal blive som David. Selv den mest forudsætningsløse vil få Davids salvelse til at slå enhver fjende på flugt og etablere Guds rige i sine omgivelser. I forhold til de vældige ressourcer Gud har overført til vor ånd i ånds dåben, har vi indtil nu kun set toppen af isbjerget. De mægtigste ressourcer, de stærkeste kræfter og de herligste muligheder er i dag på vej til at blive frigjorte i forberedelsen til erfaringen af ny kraft. Begræns ikke din opfattelse af Guds kraft og muligheder til det, du har set eller hørt indtil nu. Det største står tilbage - og i indledningen til denne Guds triumf i nationen, handler Gud med enhver, som af hjertet længes efter fornyet kraft.\nGuds veje er ikke vore veje, og hans tanker er ikke vore tanker, derfor er det ikke givet, at vi til fuld forstår, hvordan Gud går frem, når, han forbereder os til fornyet kraft. Måske går han ad veje, hvor vi mod al forventning får en følelse af, at kraften bliver beskåret. Derfor vil jeg, så langt det er mig muligt, vær med til at kaste lys over, Guds fremgangsmåde, når han fornyer os i sin kraft/Ånd.\nVi lever i en tid, der kendetegnes, ved en længsel efter fornyet kraft blandt Guds folk og længselen er et af de sundeste tegn på, at noget godt er i gang, og at vi er i harmoni med Guds vilje. Gud gør ikke noget af betydning, som ikke noget af betydning, som ikke samtidig udspringer af en åndelig tørst og længsel i hans folk. Heller ikke det er noget, vi kan tage af os selv, så vi skulle kunne rose os, men Gud lægger selv en længsel ned i vore hjerter - en længsel, som står i forhold til de enorme behov, som findes i vort land i dag.\nGud kommer til at genoprette 40 års afkristning, det som kulturradikalismen brugte 40 år på at nedbryde, kan Gud genoprette på 14 dage ved ikke bare at begrænse åndsudgydelsen til menigheden, men udgyde sin And over alt kød. En sådan åndsudgydelse vil skabe folkevandringer til Guds hus. Men først forberedes hans folk til at administrere denne vækkelse. Det sker gennem forberedelse til erfaring af en ny kraft, som står mål med landets overvældende behov.\nKRISEN - ÅNDSDÅBENS KOMPLIMENT\nDa Herren døbte mig med Helligånden for over 20 år siden, gjorde jeg den samme fejltagelse, som mange åndsdøbte kristne gøre nemlig at sætte lighedstegn mellem åndens dåb og Andens kraft. Jeg troede, at når jeg først var døbt med Helligånden, ville intet være umuligt for mig, og jeg ville øjeblikkelig have adgang til at gøre de samme gerninger, som Jesus gjorde. Jeg kastede mig ud i de mest halsbrækkende troshandlinger, og forventede, at Guds kraft skulle bryde igennem bade i forhold til sygdomme og materielle behov. Men der skete intet, sådan gik det det den ene gang efter den anden.\nNoget måtte være galt - jeg var jo døbt i Helligånden, og jeg regnede med, at Åndens kraft skulle frigøres i mit liv. J eg forstod efterhånden, at det var forkert at sætte lighedstegn mellem Åndens dåb og Åndens kraft. Både Guds ord og menighedens erfaring viser, at Helligåndens første gerning efter Åndsdåben erfaring i kke er at føre mennesker ud i en umiddelbar erfaring af Guds kraft. Me n I Hans første gerning efter åndsdåbserfaringen er at bruge vor menneskelige natur i overensstemmelse med HelligÅndens natur. Hele den bibelske erfaring viser. Så snart vor menneskelige natur kommer i harmoni med Helligåndens natur, bryder Guds kraft igennem og i, vore liv. Det er denne proces, Helligånden er i gang med i disse dage. Gud lader ting ske i denne proces, andet end åndelig kraft.\nNår det nu begynder at blive sløret for hvad der sker, opdager vi til vor glæde at han forbereder os til en ny erfaring af hans kraft - en kraft vi aldrig tidligere har været i berøring med. Ikke engang Jesus gik ud i Åndens kraft umiddelbart efter, at han blev døbt med Helligånden i Jordanfloden. Det første, Jesus gør efter Åndens dåb, er ikke at gå ind i synagogen for at uddrive en ond ånd, eller opsøge de syge for at læge dem. Det første der sker efter Åndsdåben er, at Helligånd bevidst fører ham ud i en konfrontation med Satan i ørkenen. Åndsdåbens første erfaring er en krisesituation, hvor vi gennem kampen mod Djævelen får muligheden for at bringe vor menneskelige natur i overensstemmelse med Helligåndens natur.\nDet var det, der skete for Jesus. Selvom han var Guds Søn lig med Gud i magt og herlighed, var han tillige et sandt menneske med muligheder for fristelser og fald. Her i ørkenkonfrontationen med Satan, skulle det blive klart, at hans menneskelige natur var i fuldkommen harmoni med Helligåndens natur. Da det var slået fast, gik Jesus ud i Åndens kraft, forkyndte Guds rige, udfriede alle, der var overvældet af Djævelen og helbredte alle slags sygdomme.\nMange kristne er uvidende om, hvorfor de befinder sig i krisesituationer i dag. Mange fejlfortolker krisen og forstår ikke, at det er Helligånden, der bevidst har ført dem ud i en ørkenkonfrontation med Satan. Kriserne i vort liv er Åndsdåbens kompliment, det er Guds tillidserklæring til det stærke liv, han har overført til vor ånd - sin elskede Søns liv. Krisens positive mulighed er, at Helligånden bringer vor menneskelige natur i overensstemmelse med sin egen natur, for derefter at føre os ud i Åndens kraft.\nFordi Jesus var et hundrede procent sandt menneske, havde han selvsagt også en helt igennem menneskelig natur, der kunne fristes og føres til fald, som hos ethvert andet menneske. Derfor benyttede Djævelen det tidspunkt under ørkenfristelsen, da Jesus led sult. Gennem sultlidelsen forsøgte Satan at få ham til at gøre noget, der ikke var i harmoni med Helligåndens natur. Han henviste til hans stilling som Guds Søn og sagde, at hvis han virkelig var Guds søn, kunne han også gøre stenene der til brød. Men fordi Jesu natur var i fuldkommen harmoni med Helligåndens natur, der ikke udvirker mirakler til sin egen fordel, eller i den hensigt at vække opsigt, svarede Jesus nej til Djævelens fristelse. Så forsøger Djævelen et nyt fristelsespunkt, tager Jesus med op på et højt bjerg, viser ham alle verdens riger og deres herlighed og tilbyder Jesus det alt sammen, om an blot vil falde ned og tilbede ham.\nMen fordi Jesu natur var i fuldkommen harmoni med Helligåndens natur, der aldrig forsøger at vinde verden g dens riger, adskilt fra korset, svarede Jesus igen nej og bekræftede atter sin samhørighed med HelligÅnden. for tredje gang frister Satan Jesus. Denne gang til at misbruge Guds kærlighed, til at tvinge ham med i og det, som er imod hans natur og hans vilje. Djævelen tager ham med op på tempel tinden og henviser igen til hans stilling som Guds søn, der ganske sikkert kan kaste Sig ud fra den svimlende højde og forvente, at Gud vil sende sine engle, der vil bevare am fra ulykke. Igen afviser Jesus Djævelens fristelse, fordi hans menneskelige natur er i fuldkommen harmoni med Helligåndens natur, der aldrig bevæger sig ud over meningen af, hvad der er Guds vilje. Derefter, da det stod tindrende klart for hele den adelige verden, at Jesu menneskelige natur var i fuldkommen harmoni med Helligåndens natur, gik han d i Åndens fulde kraft. Han forkyndte evangeliet og helbredte de syge med ressourcer, som ikke hører denne verden til.\nSom disciple kommer vi aldrig til at stå over vor Mester. I forhold til ham, bliver vi ved at være amatører, men han har selv lagt ned i os en sand længsel efter at ligne ham i medfølelse og autoritet. gennem sin egen ørkenkrise har han vist os vejen til Åndens fulde kraft. På baggrund af hans ”Åndsdåb krise”, bør vi anse enhver krise for en mægtig tillidserklæring fra Gud side. Vi bør have den samme tillid til Guds Søns liv i os, som Gud selv har, og benytte enhver fristelse til at bringe vor menneskelige natur i overensstemmelse med Helligåndens natur.\nGud vil have os til at forstå at prøvelserne, vanskelighederne, kriserne i vore liv ikke er et udtryk for, at han er utilfreds med os, eller at vort åndelige liv er ude af balance. De er tværtimod et kompliment til den Åndsfylde, vi har modtaget. Gud ønsker, at vi skal forstå, at det, der sker med os, ikke sker, fordi Djævelen er for mægtig, eller vi selv er for svage, men det sker, fordi Gud er i færd med at berede os en fornyet erfaring af hans kraft. Vi skal se nærmere på en situation i Esajas bog, som på en særlig måde er med til at kaste lys over vor egen situation. Det der kendetegner folkets tilstand her er, at de uden at være klar over det, forberedes af Herren til en ny kraft - en erfaring af hans kraft, som de aldrig har haft før.\nI Esajas 40:25-31 siger Herren: "Hvem vil I ligne mig med som min ligemand? siger den Hellige. Løft eders blik til himlen og se: Hvo skabte disse? Han mønstrer deres hær efter tal, kalder hver enkelt ved navn; så stor er hans kraft og vælde, at ikke en eneste mangler. Hvorfor siger du, Jakob, hvorfor taler du, Israel, så: "Min vej er skjult for Herren, min ret gled min Gud af hænde. Ved du, hørte du ikke, at Herren er en evig Gud, den vide jord har han skabt? Han trættes og mattes ikke, hans indsigt udgrundes ikke; han giver den trætte kraft, den svage fylde af styrke. Ynglinge trættes og mattes, ungersvende snubler brat, ny kraft får de, der bier på Herren, de får nye svingfjer som Ørnen; de løber uden at mattes, vandrer uden at trættes.\nLIGESOM PÅ ØRNEVINGER\nNår Herren taler profetisk til sit folk, som han gør det her gennem profeten Esajas, er det fordi, hans folk igennem 70 lange og smertefulde år under fangenskabet i Babylon har feJ1fortolket deres egen situation. De forstod ikke, at Herrens formål med de 70 smertefulde år ikke bare var at genoprette Israel til deres oprindelige,. retfærdighed, som de havde svigtet i årene op til det babylonske fangenskab. Herrens tanke med at lade dem gennemleve de smertefulde år i Babylon, var ikke bare at genoprette den tabte retfærdighed, men også at berede dem til en fornyet kraft.\nGuds formål med trængselstiden var at bringe deres menneskelige natur i harmoni med sin egen natur, og derigennem føre dem tilbage til Israel med en national herlighed og kraft, som de aldrig tidligere havde erfaret. Nationerne skulle samles om dem, de skulle være stammen i en mægtig vækkelse blandt folkeslagene, derfor måtte Gud forberede dem til en ny og herligere erfaring af hans kraft end nogensinde tidligere. Men Israel forstod ikke, hvorfor Herren handlede med dem, som han gjorde. De feJ1fortolkede deres egen situation og troede for det meste, at Gud havde opgivet dem, forladt dem. I det, der var Guds herlige forberedelse til ny kraft, så folket ikke andet end mørke og håbløshed. Jeg tror at parallellen til Israels situation i Babylon findes blandt mange af Guds børn i dag. Det mange har feJ1fortolket som mørke og håbløshed, er i virkeligheden udtryk for en forberedelse til den stærkeste kraftudfoldelse nogensinde i menighedens historie.\nSom Guds folk kendte Israel til velsignelserne af samfundet med Herren. De kunne bare se tilbage på årene i Israel, hvor de hvert år drog op til templet i Jerusalem og oplevede Herrens herlighed. Men gennem 70 års fangenskab havde de ikke oplevet andet end meningsløs Guds forladthed. Og så konkluderer de: "Vor vej er skjult for Herren. Han ser ikke noget af alt det onde, der sker med os. Hvis han havde gjort det, ville han for længst have grebet ind. Den eneste forklaring på, at vi har det, som vi har det, må være, at vor vej er skjult for Herren". Som Guds folk var de kendt med de rettigheder og forjættelser, som profeterne havde forkyndt dem. De stod nedskrevet i deres hjerter og i deres Torarulle. Men gennem 70 års prøvelser og vanskeligheder, var deres tro blevet så nedbrudt, at de siger: "Vor ret, gled Gud af hænde. Måske har løfterne engang ligget i hans hænder, men nu har han tabt dem. Af en eller anden grund må Gud have opgivet os og mistet grebet om sine løfter. Vor vej er skjult for Herren, og vor ret gled vor Gud afhænde". Når Herren taler profetisk til dem gennem Esajas, er det ikke for at bebrejde dem deres vantro, bitterhed eller uforstand.\nNår han taler til dem, er det, fordi de har fejlfortolket deres egen situation. De har ikke forstået, at det der er sket med dem var forberedelsen til en gennemgribende fornyet kraft. Han overbeviser dem om, at de smertefulde år i fangenskabet ikke var et udtryk for, at han ikke så deres veje, eller at deres ret var gledet ham af hænde. Det, der er sket, er sket som forberedelsen til en ny og herlig kraft. Fra min egen erfaring ved jeg, hvor nærliggende Israels konklusion er i krisesituationerne: Min vej er skjult for Gud. Min ret gled min Gud af hænde. Hvis Gud har set mine veje, hvorfor griber han så ikke ind? Hvis Gud stadig holder løfterne i sin hånd, hvorfor opfylder han dem så ikke i mit liv?\nDa John Wimber begyndte at undervise om Guds kraft til lægedom og udfrielse, gik der faktisk to år, hvor de ikke oplevede andet end skuffelser og nederlag. Ingen af de syge blev helbredt, de blev ved med at være syge, mange blev endnu dårligere og nogle døde. Wimber fortæller, at Gud ikke uden videre gav dem et øjeblikkeligt svar på deres triste situation, men de lærte, hvad det vil sige at bie på Herren. Midt i nederlags stemningen anede de, at Gud havde en mening og plan med det, der skete. De nægtede at fejlfortolke deres egen situation som håbløs, men satte troen og forventningen ind og erfarede lidt efter lidt, hvordan Herren, gennem det der skete, forberedte dem til erfaringen af en helt ny kraft. En dimension af herlighed, som de aldrig havde erfaret tidligere.\nGud ønsker en fornyet holdning til prøvelserne i vore liv. En forståelse for, at det smertefulde og uforståelige for hans komplement til et ånds fyldt liv, der udvikles fra Andens fylde til Andens kraft. Det første, der sker med Jesus efter Åndens dåb, er Andens bevidste konfrontation med Djævelen, hvem er så vi, at vi tror, vi kan gå en lettere vej mod Andens kraft, end vor mester gjorde det? Så sandt lærlingen ikke står over sin mester, må vi gennemleve vor ørken situation, ligesom vor mester gjorde det, og derefter gå ud i Andens kraft.\nJeg tror ikke på, at nogen af os kan gennemleve vor ørkenerfaring på 30 dage, sådan som Jesus gjorde det. For de fleste af os må Helligånden bruge meget længere tid på at forme vor menneskelige natur i overensstemmelse med sin egen natur. Men for os alle gælder det om at forstå krisens hensigt, så vi hurtigt som muligt kan føres fra Åndens fylde til Andens kraft. Det karakteristiske ved ørnen er, at der er et fuldkomment samspil mellem dens vingekraft og vindens natur. Der findes ingen fugl, der ligner Ørnen i det henseende. I modsætning til andre fugle, flyver ørnen ikke bare ud og bruger sin vingekraft til at løfte sig selv op med.\nØrnen venter på vinden. Når den mærker vinden komme susende, breder den blot sine vinger ud, og så er der et så fint samspil mellem vindens natur og Ørnens natur, at den uden at bruge sin egen vingekraft lader sig løfte op af vindkraften. Der er overhovedet ingen anstrengelse i Ørnens flugt under himmelen, dens natur er i fuldkommen harmoni med vindens natur. Det er harmonien mellem vindens natur og ørnens natur, der bringer ørnen højere op på himmelhvælvingen end nogen anden fugl. Det der til alle tider har været hemmeligheden til Guds tjeneres kraft, er, at der har været en overensstemmende harmoni mellem deres menneskelige natur og Helligåndens natur. De har ligesom Ørnen ikke virket i deres egen anstrengelse, men i Åndens kraft.\nKRAFT TIL VÆKKELSE\nNår Jesus prægede de 12 disciple så stærkt, som han gjorde, var det for at forme deres menneskelige natur i overensstemmelse med Helligåndens natur. Da de sad i sandkassen og diskuterede, hvem der var den største iblandt dem, måtte han sætte dem på plads ved at sige, at den største iblandt dem, det er den, der tjener alle de andre. Gennem hele sin vandring skabte Jesus en samhørighed mellem disciplenes natur og Helligåndens natur. Da Helligånden faldt på dem på pinsedag, havde Jesus gjort en stor del af forarbejdet - derfor erfarede de også en overvældende stærk åndskraft i deres tjeneste. Deres menneskelige natur var formet i overensstemmelse med Helligåndens natur. Det, der kendetegner de vækkelser, som virkelig har flyttet afgørende ting i verden, er, at Gud har udrustet sit folk med en kraft, som står i forhold til de behov, der findes.\nI 1700-tallet var de moralske og de sociale forhold i England så elendige, at det "almindelige" ånd snive au ikke formåede at ændre noget ved det. Guds svar på Englands moralske forfald var, at oprejse metodismen gennem John Wesley. Metodismen fremstod ikke i en åndskraft, England havde oplevet tidligere, men i en kraft der svarede til de enorme sociale og åndelige behov, der prægede samfundet. Mange historikere mener, at hvis England ikke havde fået metodismen, ville nationen være blevet kastet ud i den samme revolution, der hærgede Frankrig på samme tid. På den tid da Hans Nielsen Hauge stod frem i Åndens kraft i Norge, var det almindelige ånd snive au så lavt, at præsternes egentlige "forkyndelse" fra prædikestolene, gik ud på at lære folk at dyrke kartofler. Den almindelig menneskelige ånd, i Norge formåede ikke at gøre noget ved det åndelige forfald i folket. Det var først gennem HelligÅnden, de var udrustet med en åndskraft, der stod i forhold til folkets behov, at der skete en åndelig genoprettelse af nationen.\nDet Gud forbereder sit folk til i dag, er ikke noget mindre end en åndskraft, der står i forhold til 40 ars afkristning og moralsk forfald. Ligesom hos ørnen og dens samhørighed med vindens natur, arbejder Herren på at fremme en samhørighed mellem vor menneskelige natur og Helligåndens natur. I den samme grad vi tillader ham at fremme denne proces, vil Andens fylde forvandles til Andens kraft i vore liv. I Ørnens biologiske cyklus indgår der perioder, hvor den er ude af stand til at flyve, fordi den taber svingfjerene. I disse perioder er Ørnens natur ude af harmoni med vindens natur - og det er vanskelige perioder for den stærke og stolte fugl Men det er nødvendige perioder, fordi det er dens forudsætning for at vokse i kraft og styrke. I disse perioder føler Ørnen måske vinden mere, som en fjende end som en ven. Medens vinden kommer susende for at tage den op i højderne, må den finde sig i at sidde uvirksom og lammet på sin bjerghylde.\nHvis ørnen havde haft et gudsforhold, ville den ganske sikkert have tænkt: "Min vej er skjult for Herren. Min ret til at flyve, er gledet Gud af hænde." Mens den sidder der i sin smerte og følelse af forkastelse, sker det biologiske under, der gentager sig igen og igen i ørnens liv, svingfjerene vokser ud, og dens natur kommer atter i harmoni med vindens natur. Langsomt går til med dens svingfjer, måske så langsomt at den ikke selv er opmærksom på væksten, men så en vidunderlig dag sker underet igen, dens svingfjer er vokset ud, dens natur er i harmoni med vindens natur - og så, efter en lang periode med smerte og fortvivlelse er den atter ude under himmelhvælvingen, denne gang endnu højere og med en endnu stærkere kraft end nogensinde før. Hvis Ørnen havde haft et gudsforhold, ville den af hele sit ørnehjerte takke Gud for, at der er perioder i dens liv, hvor svingfjerene er væk.\nKRISEN - ORDINERET AF GUD\nDet er mange år siden, jeg holdt op med at give " Djævelen skylden for alle mine vanskeligheder. Jeg tror, at Gud er meget mere med i tingene også de uforståelige og smertefulde. Når Gud for en stund tillader stærke konfrontationer med det onde, er det ikke for at holde os på din kirkes bænk, men for, ligesom ørnen, at forberede os til en ny og langt stærkere erfaring af hans kraft. I disse ørken perioder får vi den samme mulighed som J esus, til at lade vor menneskelige natur dannes i harmoni med Helligåndens natur. I samme grad vi tillader det, vil. vie ligesom vor mester, opleve Andens fylde forvandles til Andens kraft.\nDa Gud tillod 70 års trængsler over Israel i Babylon, var det ikke blot for at genoprette retfærdigheden, men også for at forberede dem til et mål af kraft de ikke havde levet i tidligere. Det folk, som vendte tilbage til Israel efter 70 år i Babylon, var et helt andet folk end det, som gik derind. Efter 70 års trængsler var de renset fra synd og afgudsdyrkelse. De var kommet i harmoni med Guds ånd, som er en hellig ånd. Fordi de var kommet i harmoni med Helligåndens natur, førte Gud dem også ind i en erfaring af hans kraft, som de aldrig havde oplevet før. Gennem 70 år blev Israel lutret og prøvet gennem fangenskabet i Babylon. Som lutrede og prøvede kom de i harmoni med Guds ånd, som er en ydmyg og sagtmodig ånd. Denne overensstemmelse mellem Andens natur og deres egen natur, førte dem ind i en erfaring af Guds kraft, som de havde været fremmede for tidligere.\nLad os lære af Israels fejltagelse og undgå at fejlfortolke vor egen situation og sige: "Min vej er skjult for Herren. Min ret gled min Gud af hænde”. Gud holder på din ret, og han våger over dine veje, med den hensigt at forny dig i sin kraft. Da Gud kaldte Moses ud i tjenesten, vidste Gud, hvad Moses ikke vidste, at hans kraft ikke stod i forhold til den store opgave, Gud pålagde ham at føre folket ud af Egypten og sikkert gennem ørkenen. Moses stolede for meget på sin egen udrustning, slog en egypter ihjel og fik Faraos vrede at kende. Gennem 40 år holdt Gud en af datidens mest fremragende begavelser skjult i ørkenen og forberedte ham til den kraft, der skulle stå i forhold til kaldets opgave. Gennem de 40 år i ørkenen levede Moses som ørnen uden svingfjer. Han må have følt, at hans vej var skjult for Gud, og at hans ret til at føre folket ud af fangenskabet var gledet Gud af hænde. Men gennem de 40 år former Herren Moses' natur i harmoni med Helligåndens natur. Moses bliver en af jordens mest sagtmodige mænd.\nSagtmodighed er en af Helligåndens fineste karaktertræk, og fordi Mose natur var kommet i harmoni med Åndens natur, brød Guds kraft igennem i hans liv, en styrke der står i forhold til opgavens karakter. Når dyretæmmere i oldtiden tæmmede vilde rovdyr, blev de ved med at dressere dyret, indtil dets natur var underlagt menneskets natur. Rovdyrets natur kom i harmoni med dyretæmmerens natur. Når det var sket, sagde man, at rovdyret var blevet sagtmodigt. I dyret var der stadig et væld af rovdyrs kræfter, men det handlede ikke længere efter sin gamle natur, men efter den natur, der var kommet i harmoni med dyretæmmeren.\nFra naturens side havde Moses også et væld af rovdyrs kræfter i sig, men han handlede ikke længere derefter. Han var blevet sagtmodig, og hans sagtmodighed viste sig i forholdet til alle de provokationer, folket udsatte ham for i ørkenen. Flere gange ville de stene ham, hele ørkenvandringen var i virkeligheden en lang provokation. Men Moses lod sig ikke udfordre en eneste gang, - han var blevet sagtmodig. Hans menneskelige natur var kommet i harmoni med Helligåndens natur. Derfor virkede Andens kraft så mægtigt i hans liv. Der findes ingen genvej til Åndens kraft. Hvis Jesus måttegennemleve fristelserne i ørkenen for at komme ud i Andens kraft, må vi også regne fristelserne i vore liv, som "kalds fristelser", noget der nødvendigvis hører med i forberedelsen til erfaringen af Guds kraft.\nLad os ikke fejlfortolke prøvelserne i vore liv som udtryk for, at vor vej er skjult for Herren, at vor ret gled Gud af hænde, men modtage dem som åndelige tillidserklæringer, der er selve forudsætningen i udviklingen mod ny kraft, en kraft der står i forhold til de overvældende behov, der findes i vort land i dag.\nAntal besøg: 358290


Kongsgårdens leder: 'Det er klart, medarbejderne er påvirkede af sagen' | Fagbladet FOA\n”Det er klart, at medarbejderne er påvirket af den megen presseomtale, og de kigger sig fx over skulderen, når de forlader plejehjemmet. De er bekymret for at blive optaget,” fortæller Kongsgårdens nye leder, Susanne E. Larsen. Henrik Lind, Århus Stiftstidende\n"De pårørende skal føle sig hørt og beroliget, og beboerne vil gerne være her," lyder det fra Kongsgårdens nye leder, som efterlyser nuancer i mediernes fremstilling af ældreplejen.\nHverdagen er forandret på plejehjemmet Kongsgården, efter Ekstra Bladet offentliggjorde skjulte optagelser fra dement beboers bolig.\n”Det er klart, at medarbejderne er påvirkede af den megen presseomtale, og de kigger sig for eksempel over skulderen, når de forlader plejehjemmet. De er bekymret for at blive optaget,” skriver Kongsgårdens leder Susanne E. Larsen i en mail til Fagbladet FOA.\nDet var TV2, der i oktober måned lavede optagelserne. Som konsekvens er medarbejdere forflyttet, og Susanne E. Larsen er tiltrådt som ny leder på plejehjemmet.\n”Mit primære fokus har, siden jeg overtog rollen som leder, været - og er - at sikre, at beboerne får en omsorg og pleje som er faglig, menneskelig og af høj kvalitet,” lyder det fra Susanne E. Larsen.\nOvenpå den massive medieomtale af plejehjemmet har det været vigtigt at have en åben dialog med de pårørende, fortæller Susanne E. Larsen.\n”De pårørende har på vegne af deres familiemedlemmer brug for at vide, at vi har en handleplan på plejehjemmet – en handleplan som blandt andet fokuserer på, at medarbejderne har de rette kompetencer. De har brug for at have en tæt kontakt med os, og de har brug for at vi bliver tydelige i vores kommunikation på forventninger til hinanden.”\nAf samme årsag var der i sidste uge indkaldt til møde, hvor beboerne og de pårørende var inviteret. Ifølge Susanne E. Larsen var det 'en god og positiv oplevelse at kunne kigge hinanden i øjnene for at tale om nuancerne i det at bo på et plejehjem og i det at modtage pleje og omsorg'.\nHun skriver til Fagbladet FOA, at beboerne er glade for at være på Kongsgården. Hun citerer således en pårørende, som sagde: "Jeg har spurgt min far om han havde lyst til at bo her. Han svarede tydeligt, at det vil han".\nEn anden pårørende citeres for dette udsagn: "Besparelserne giver dårligt arbejdsmiljø og stress blandt medarbejderne. Selv hvis der kommer massive midler til, mangler der stadig, fordi der er sparet så meget gennem årene."\nI sin mail til Fagbladet FOA understreger Susanne E. larsen, at der 'er mange nuancer – rigtig mange nuancer - som vi skal kunne tale om i det at give pleje'.\n"Dem fik vi tid til at tale om under mødet – og som leder var det en lettelse at få roen og tiden til at komme ind på nuancerne. De pårørende kvitterede også for, at vi havde den åbne dialog omkring det at modtage pleje," skriver hun og noterer, at medierne ikke har plads til de nuancer i deres fremstilling af ældreplejen:\n"Der er ofte en sort og hvid virkelighed,” mener hun.\nLøser intet ved at gøre verden sort-hvid\nFor Susanne E. Larsen er det ligeledes centralt at få nuancerne frem set i lyset af de store udfordringer med at rekruttere personale på ældreområdet.\n”Det siger sig selv, at det også er super vigtigt for de mange medarbejdere, der hver dag går på arbejde og gør deres allerbedste for beboerne, at vi får nuancerne frem i det at arbejde med ældreplejen. Vi står overfor rekrutteringsudfordringer, og dem løser vi ikke ved at gøre verden sort-hvid. Tværtimod. Der er rift om sosu-assistenterne i hele Danmark og det mærker både vi som ledere, medarbejdere – såvel som borgerne og de pårørende. Og det fylder naturligvis også for dem, at vi får løst rekrutteringsudfordringer,” skriver hun.


Orkney: De pantsatte øer nord for Skotland | De Berejstes Klub\nOrkney: De pantsatte øer nord for Skotland\nI vikingetiden hørte Orkneyøerne under Norge, men en fattig, dansk konge var skyld i, at de nu tilhører Skotland. Og de små, forblæste øer er spækket med historie og overraskelser. På den lille ø Lamb Holm findes fx et italiensk kapel i renæssancestil bygget af krigsfanger.\nDa jeg var barn, kendte jeg Orkney fra vejrmeldingen på Kalundborgs mellem- og langbølgesender, hvor man tit hørte om stormvejr ved Orkney- og Shetlandsøerne. Senere hørte jeg om flådebasen Scapa Flow, der var briternes største under begge verdenskrige. Og i august 2013 satte jeg selv foden på Orkneyøerne.\nI forbindelse med en ferie i Skotland med min far tog jeg på en endagstur fra John O’Groats på ”fastlandets” nordøstligste punkt (som jo egentlig er en enorm ø på 209.331 km2 ved navn Storbritannien). Færgen mellem ”fastlandet” og South Ronaldsay går kl. 9 om morgenen og tager kun 40 minutter. Strædet, man sejler over, har noget af det kraftigste tidevand i Europa, og selvom man er til havs, kan man se tydelige strømhvirvler, når tidevandet er på vej ind eller ud.\nOrkney er en øgruppe på 70 øer, hvoraf 20 er beboet. De har i alt 29.000 indbyggere. Øernes to byer ligger begge på hovedøen Mainland: Kirkwall med ca. 7.000 indbyggere og færgebyen Stromness med ca. 2.000 indbyggere. Vores lille færge ankom dog til landsbyen St. Margaret’s Hope. Herfra blev vi kørt i bus rundt til øernes overraskende mange seværdigheder.\nFærgen mellem John O'Groats og St. Margaret's Hope tager kun 40 minutter\nSkibsvrag i Scapa Flow\nDet første, man passerer, er Scapa Flow. Der er egentlig ikke så meget at se på overfladen – det er bare en stor bugt mellem øerne. Er man her i længere tid, kan man dykke til nogle af de mange skibsvrag fra de to verdenskrige.\nMen selv på overfladen kan man se rester fra krigen. Da briterne valgte bugten mellem øerne som flådebase, blokerede de passager mellem de omkringliggende småøer ved at sænke gamle fragtskibe dér, og nogen af disse stikker stadig over vandet.\nDen stærke strøm rykkede dog på skibene, og i oktober 1939 lykkedes det en tysk ubåd at slippe igennem og sænke slagskibet Royal Oak. Derfor blev 550 italienske krigsfanger i 1942 sat til at bygge dæmninger mellem øerne. Disse fanger har efterladt sig et rørende minde. De fik lov til at udsmykke en barak som et italiensk kapel, og med simple redskaber har de bygget en lille juvel af et kapel i renæssancestil.\nThe Standing Stones of Stenness, der blev rejst omkring 2.000 år f.v.t., menes at have været et astronomisk observatorium\nHovedstaden Kirkwall er en mellemstor fiskerby, men også hér støder man på historie. Byen har en imponerende stor kirke, St. Magnus Cathedral. Navnet leder naturligt tankerne mod Norge, og kirken er da også opført, mens øerne var en del af Norge. Orkney kom under kontrol af norske vikinger omkring år 875 og var en del af Norge i over 500 år. Kirken blev påbegyndt i 1137 og blev ud- og ombygget i over 300 år, hvilket tydeligt ses på bygningen. Et fantastisk stykke historie. Ud over kirken rummer byen også ruinerne af det gamle bispepalads, og en rigtig hyggelig gågade med gode shoppingmuligheder.\nOrkney har faktisk ikke kun hørt under Norge, men også under Danmark. I 1397 blev Norge en del af Kalmarunionen, og sammen med Norge kom Orkney under dansk styre. I 1468, da Christian I’s datter Margrete skulle giftes med den skotske kong James III, manglede Christian I penge, og han pantsatte derfor Orkney- og Shetlandsøerne som en del af medgiften.\nPantet blev af senere konger forsøgt indløst, men eftersom dette blev afvist af de skotske monarker, og pantet derfor aldrig blev indløst, har øerne siden tilhørt Skotland. Beboerne på Orkney føler dog stadig meget nære bånd til Norge, og da de i 2007 skulle vælge deres eget flag, faldt valget på det norske blot med gule striber i stedet for de hvide.\nStenalderbyen Skara Brae, der står på Unescos liste over verdens kulturarv, er intet mindre end imponerende.\nLevn fra stenalderen\nDer er som nævnt overraskende meget at se på disse små vindblæste øer, og det mest imponerende er faktisk også det ældste. Under en storm i 1850 afslørede kraftig sandfygning en fantastisk velbevaret stenalderboplads ved Bay of Skaill på vestkysten af hovedøen Mainland. Bopladsen er senere blevet døbt Skara Brae og er dateret til omkring år 3.000 f.v.t.\nI Danmark skal vi være heldige, hvis vi finder rester fra vikingetiden, men her på Orkney kan man gå rundt i stuen hos en stenalderfamilie og se deres ildsted, seng og sågar en reol. Det er lige før, at man skal helt til Ægypten for at finde noget så gammelt, der er så velbevaret.\nLysestager lavet af gamle konservesdåser og en døbefont lavet af\net udstødningsrør, dækket af cement, er noget af det fantasifulde interiør skabt af de italienske krigsfanger\nIkke langt fra Skara Brae findes andre efterladenskaber fra samme periode. De fleste kender Stonehenge i England, men knap så mange kender nok Ring of Brodgar her på Orkneyøerne. Det er en stencirkel af gigantiske sten, der er næsten lige så imponerende som Stonehenge, selvom der ikke er nogen overliggere på stenene. Stencirklen bestod oprindeligt af 60 sten i en cirkel med 104 meter i diameter og menes at være bygget mellem 2.500 og 2.000 f.v.t. Ikke langt derfra står flere kæmpesten, The Standing Stones of Stenness, der ligesom stencirklerne menes at være et astronomisk observatorium eller en kalender.\nEfter en oplevelsesrig dag gik vi kl. 19 om bord på færgen tilbage til ”fastlandet”. Der er flere hoteller på Orkney, både i Kirkwall, Stromness og enkelte af de mindre byer, hvis man har lyst til at blive lidt længere.\nJacob V. la Cour besøgte Orkneyøerne i 2013. Han har medlemsnr. 474 og har nok et lidt utraditionelt rejsemønster i forhold til de fleste i DBK. Jacob har nemlig aldrig boet på vandrehjem, aldrig kørt med lokale rutebiler fra A til B og aldrig været på rygsækrejse. Mange af de steder, han har besøgt, har også kun været i få dage. Han foretrækker at bo på et godt hotel, har ofte en lokal guide, og det meste af hans rejse er planlagt hjemmefra. Dermed får man en mere effektiv udnyttelse af de få rejsedage, man som almindelig lønmodtager har hvert år.\nSt. Magnus Cathedral tog 300 år at bygge, og man kan tydeligt se de forskellige byggestile på kirken.\nFaktaboks: ORKNEYØERNE I SKOTLAND\nLokal transport: En endagsudflugt til Orkney fra John O’Groats koster 62 GBP – uden frokost. Hvis man vil blive længere på øerne, kan man tage færgen fra havnebyen Scrabster på fastlandet til Stromnes. Turen tager ca. 100 minutter og koster ca. 20 GBP per person og omkring 55 GBP for en bil. Man kan også flyve fra Aberdeen eller Edinburgh til Kirkwall. Det tager ca. time, og flybillet fås fra omkring 1.550 kr. t/r.\nUd & hjem igen: Fly København-Edinburgh fås fra ca. 300 kr. t/r, og fly København-Aberdeen fås fra ca. 1.450 kr. t/r.\nLæs mere: om Skotland på www.deberejstesklub.dk/territorie/skotland-br.


Emirater forbryder brug af mobil-email\nDe Forenede Arabiske Emirater vil forbyde mobil-email tjenesten Blackbery, fordi myndighederne ikke kan aflytte tjenesten. Saudi Arabien vil også indføre et delvist forbud mod Blackberry-tjenesten.\nDe Forenede Arabiske Emirater vil forbyde Blackberry-mobiltjenesten, fordi myndighederne ikke kan læse brugernes krypterede emails. Fold sammen\nMandag d. 02. august 2010, kl. 12.02\nOpdateret torsdag d. 31. maj 2012, kl. 20.58\nFra 11. oktober er det slut med at bruge den populære mobile email-tjeneste Blackberry i De Forenede Arabiske Emirater, skriver erhvervsavisen Financial Times.\nDet skyldes, at selskabet Research in Motion, eller RIM, der står bag Blackberry-tjenesten ikke vil give myndighederne adgang til emails og beskeder, der er krypterede i systemet så myndighederne ikke umiddelbart kan aflytte trafikken.\nLæs også: Google-censur i hele verden\nMyndighederne afviser, at forbuddet, der vil ramme ca. 500.000 brugere, har noget med censur at gøre.\n"Det handler om at følge reglerne, og vi beder ikke RIM om at gøre noget som de ikke allerede gør i udviklede lande eller såkaldte åbne lande rundt om i verden," siger Mohammed al-Ghanim, generaldirektør i emiraternes teletilsyn.\nSaudi Arabien truer også med lukning\nDe saudiske telemyndigheder har også truet med at tvangslukke Blackberrys særlige messenger-tjeneste, også med henvisning til at myndighederne ikke kan følge med i den krypterede trafik, og det samme har Indien gjort. De indiske myndigheder har dog oplyst, at RIM i sidste uge indgik et kompromis, som ifølge myndighederne kan forhindre, at terrorister kan anvende Blackberry-tjenesten uden at blive opdaget.\nDet annoncerede forbud mod Blackberry er ikke det eneste indgreb som arabiske telemyndigheder har foretaget. Eksempelvis er det ikke muligt at ringe fra Dubai, erhvervshovedstaden i emiraterne, til Israel.